חגיגה לעולם
חשבתי לפתוח באיזו קריירה,; זו לא סתם גחמה ולא עוד מניירה,; החלטה חשובה לאחר מחשבה; ובלב ציפייה, עם חדווה ותקווה.; אקום לי אל בוקר של אור ושל שיר,; אבשר לכל איש, בכפר ובעיר; הקשיבו! הקשיבו! איזה כשרון,; עם שירים שיצאו מתוך הארון.; מגיעה לזקן שכמוני קצת נחת,; לא לרבוץ לי לבד, כל היום על התחת,; עוד לא מאוחר לצאת למרחב,; לכבוש העולם, להפוך לכוכב.; גיל חמישים זו לא מחלה,; יש שיאמרו זוהי רק התחלה,; עכשיו כשהראש כה בשל ופתוח,; אחבר מנגינה עם קצב ורוח.; עמלתי רבות, תכננתי הכול,; שהרי אם ארצה אהיה כל-יכול,; "להצליח" נמצא אצלנו בראש,; ואם אתעקש, את העולם עוד אכבוש.; הקהל מחכה, ההופעה מתחילה,; אם אכשל, לא תהיה מחילה,; שועל שכמוני ותיק ומנוסה,; לפתוח קריירה עכשיו מנסה.; יצאתי בצעד קטן, מקרטע,; הרי זה תקדים, ללא אח ורע,; נכנס למרכז הבמה ועומד,; מסביב כה שקט ואני כה רועד.; כוחות נסתרים בי גואים ועולים,; הגוף משתחרר, הכבלים מוסרים,; ריאותיי מתמלאות באוויר מלאכים,; קולי אז בוקע וממריא למרומים.; I Did It My Way; הצופים פוערים אז עיניים גדולות,; נפעמים הם חולקים לי המון מחמאות,; כששירתי שוברת שיאים וגבולות,; נעמדים הם מיד ופוצחים בתשואות.; משפשפים עיניהם, הם לא מאמינים,; זה עם זה מלחשים, מבררים, שואלים,; כיצד זה זקן, שכבר בא בימים,; הפך חיש לנער מלא און נעורים?; לא עוד חתיאר, לא עוד סתם תרח,; כי עלם קליל ויפה הוא כמו פרח,; מדהים את כולם, אומרים כשרון,; ממלא לבבות בשמחה וברון.; כן כדאי חברים, לנצל הזדמנות,; ניתן להפוך חלום למציאות,; לפרוץ את הדרך, להלהיב את כולם,; להביא חגיגה נפלאה לעולם.; 